NÁRODNÁ RADA SLOVENSKEJ REPUBLIKY

IX. volebné obdobie 

N á v r h 

ZÁKON

z..........2026, 


ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

Národná rada Slovenskej republiky sa uzniesla na tomto zákone:


Čl. I

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z., zákona č. 402/2013 Z. z., zákona č. 375/2015 Z. z., zákona č. 399/2015 Z. z., zákona č. 1/2017 Z. z., zákona č. 55/2017 Z. z., zákona č. 217/2018 Z. z., zákona č. 314/2018 Z. z., zákona č. 318/2018 Z. z., zákona č. 6/2019 Z. z., zákona č. 241/2020 Z. z., zákona č. 423/2020 Z. z., zákona č. 288/2021 Z. z., zákona č. 252/2022 Z. z., zákona č. 264/2022 Z. z., zákona č. 133/2023 Z. z., zákona č. 40/2024 Z. z., zákona č. 157/2024 Z. z., zákona č. 84/2025 Z. z. a zákona č. 34/2026 Z. z. sa mení a dopĺňa takto:

1. Za § 24 sa vkladá § 24a, ktorý vrátane nadpisu znie:

„§ 24a
Osobitný postup pri prerokovaní návrhu stanoviska Slovenskej republiky

(1) Vláda alebo poverený člen vlády predkladá predsedovi národnej rady návrh stanoviska Slovenskej republiky podľa osobitného predpisu47ca) bezodkladne po doručení návrhu podľa § 58a ods. 3 písm. a). 

(2) Predseda národnej rady pridelí návrh stanoviska podľa odseku 1 na prerokovanie výboru pre európske záležitosti a určí lehotu na jeho prerokovanie.

[bookmark: _GoBack](3) Predseda národnej rady zaradí návrh stanoviska podľa odseku 1 po jeho prerokovaní výborom pre európske záležitosti do programu najbližšej schôdze národnej rady alebo na jeho prerokovanie zvolá schôdzu národnej rady tak, aby národná rada mohla o návrhu stanoviska rozhodnúť pred rokovaním príslušného orgánu Európskej únie. Ak výbor pre európske záležitosti návrh stanoviska neprerokuje v lehote určenej predsedom národnej rady, predseda národnej rady postupuje podľa prvej vety aj bez prerokovania návrhu stanoviska výborom pre európske záležitosti.

(4) Člen vlády môže požiadať národnú radu o zmenu stanoviska Slovenskej republiky. Odseky 1 až 3 sa použijú rovnako.“.

Poznámky pod čiarou k odkazom 47ca a 47d znejú:
„47ca) Čl. 2 ods. 5 ústavného zákona č. 397/2004 Z. z.
47d) Čl. 2 ods. 6 ústavného zákona č. 397/2004 Z. z.“.

2. V § 58a ods. 3 písm. b) znie:

„b) schvaľuje stanoviská Slovenskej republiky k návrhom podľa písmena a), o ktorých budú rokovať zástupcovia vlád členských štátov Európskej únie, ak nejde o návrh stanoviska podľa § 24a ods. 1,“.

3. V § 58a ods. 9 sa na konci pripája veta: „To neplatí, ak ide o návrh stanoviska podľa § 24a ods. 1.“.

4. V § 58a ods. 10 sa pripája druhá veta, ktorá znie:
„To neplatí, ak ide o zmenu stanoviska podľa § 24a ods. 4.“.

5. V § 58a ods. 11 sa na konci pripája veta:
„To neplatí, ak ide o stanovisko podľa § 24a ods. 1.“.


Čl. II

Tento zákon nadobúda účinnosť dňom vyhlásenia.



